شەفەق نیوز/ قوباد تاڵەبانی جیگر سەرۆک وەزیرانی لە هەرێم
کوردستان، ئمڕوو سێشەممە، سەرپەرشتیاری لەبان کۆبونەوەیگ تایبەت دەربارەی زیایبوین
خوەیکوشتن و توندڕەوەی دژوە ژنەیل لە هەرێم کوردستان کرد، وەگورەی بەیاننامەی حکومەت
هەرێم کوردستان.
لەو کۆبونەوە ک وەزیرەیل و لایەنەیل و دامەزراوەیل پەیوەندیدار
ئامادە بوین، باس لە خوەیکوشتتەیل و توندڕەوەی دژوە ژنەیل کردن ک لە ماوەی گوزەیشتە
تۆمار کریان، وەگەرد دووپاتکردن لە گرنگی ریکارەیل زوییگ و داناین پلانەیلیگ گونجیاگ
ئەرا وساننیان.
جیگر سەرۆک وەزیران دووپات لە گرنگی گامەیل زوییگ لەبان ری
جووراجور چینەیل وە بڵاوکردن هوەشیاری خیزانی و جیوەجیکردن فەرمانەیل دەسوەسەرکردن
لەبان توومەتبارەیل وە باوەتەیلیگ پەیوەندی وە توندوتیژی دژوە ژنەیل دیرن کرد، و جیوەجیکردن
 بڕیگ لە خولەیل کار ئەرا ئەفسەرەیل و قسەکەرەیل
وەزارەت و دامەزراوەیل دەربارەی بنەمایل یەکسانی.
کۆبونەوەگە بڕیار
مەنین باوەتەیل لە ناوەندەیل شوونکردن ئەو ژنەیلە ک کەفتنەسە وەر توندوتیژی تا تەواوبوین
راوێژەیل وەگەرد ناوەندە تایبەتەیل و گرنگی جیاکردن لەناونی باوەتەیل وەگورەی چین وتایبەتمەندی
گشت باوەتەیگ، و هەمیش تەرخانکردن پویل ئەرا خاسەوکردن ئەو ناوەندەیلە.
کۆبونەوگە هەمیش بڕیار دروسکردن دەسەیگ دریا ئەرا چەودیری
ئاست پابەندی وە بنەمای شەەرەف لەناونی رێکخراوەیل و دامەزراوەیل راگەیانن، وەگەرد
دووپاتکردن لە ری نەیان وە پێشێلکارەیل لەبان رینمایل وەزارەتەیل و دامەزراوە پەیوەندیدارەیل
وبنەمایل پیشەیی و ناودەوڵەتی تایبەت وە باوەتەیل ژن.
کۆبونەوەگە هەمیش باس لە دەور پیاوەیل ئاین کرد و گرنگی ئەوە
ک لە خوتبەیلیان دەور گرنگیگ لە نواگردن سیمای توندوتیژی دژوە ژنەیل بیاشتان.
ئامادەبویەبل بڕیار سوودگردن لە وزەی توێژینەوەکارە کۆمەڵایەتییەیل
و چالاکوانەیل لە چین ماف مرۆڤ ئەرا هووشیارکردن تاکەیل کۆمەڵگاکە و بتەوکردن هەست
باوەڕی، و دووپاتکردن لەبان نەچگن لە شوین هەرچەگ وەرەو بی ئومیدی و خوەیکوشتن رەسنێد.
